રાજીવ સિંહ, નવી દિલ્હીઃ યુપીમાં ગેરકાયદેસર કતલખાના બંધ થવાથી સમગ્ર રાજ્યમાં મીટની સપ્લાઇ ખોરવાઇ ગઈ છે. ત્યારે નોનવેજ ખાવાના શોખીનો માટે સમસ્યા ઉભી થઈ છે. જોકે કેટલીક કંપનીઓએ આ મોકોનો ફાયદો લેવાનું શરૂ કરી દીધું છે. કેટલીક કંપની છે જે ઓનલાઇન મીટનો વ્યાપાર કરે છે. અલબત્ત હાલ આ કંપનીઓ NCR સુધી જ મર્યાદિત છે. પરંતુ નજીકના ભવિષ્યમાં જ સમગ્ર રાજ્યમાં પોતાનો વિસ્તાર કરે તો નવાઈ નહીં. ગુડગાંવ ખાતે આવેલ જેપફ્રેશ એક આવી જ ઓનલાઇન સ્ટાર્ટઅપ કંપની છે. જે દિલ્હી તથા ગુડગાંવમાં પ્રોસેસ્ડ મીટ વેચે છે.